《烛影摇红 又用张材甫韵》
宋代·张玉娘

梅雪乍融，单于吹彻寒犹浅。夜从灯下剪春幡，笑罢椒盘宴。

云从屏开帘卷。放嫦娥、广寒宫苑。星移银汉。月满花衢，绕城弦管。

□□□□，谯楼一任更筹换。锦霞银树玉桥联，谁道蓬山远。

可是紫箫声断。漫懊恨、春宵苦短。不堪回首，照□芙蕖，断肠鸿雁。

作者简介：张玉娘（1250 ～1277），字若琼，自号一贞居士，处州松阳（今浙江松阳）人。南宋女词人。出身仕宦世家。自幼聪慧异常，工女红，好读书，过目成诵。擅诗词，时人以汉班昭比之。她自幼饱学，敏慧绝伦，诗词尤得风人体。与李清照、朱淑真、吴淑姬并称“宋代四大女词人”。